CELEX: 62011CO0029
Language: et
Date: 2011-04-08 00:00:00
Title: Euroopa Kohtu määrus (viies koda), 8. aprill 2011. # Aurora Elena Sfichi versus Direcţia Generală a Finanţelor Publice Suceava ja teised (C-29/11) ja Adrian Ilaş versus Direcţia Generală a Finanţelor Publice Suceava ja teised (C-30/11). # Eelotsusetaotlused: Tribunalul Suceava - Rumeenia. # Kodukorra artikli 104 lõike3 esimene lõik - Riigimaks - ELTL artikkel 110 - Mootorsõidukite esmasel registreerimisel nõutav saastetasu. # Liidetud kohtuasjad C-29/11 ja C-30/11.

Euroopa Kohtu (viies koda) 8. aprilli 2011. aasta määrus – Sfichi ja Ilaş vs. Direcţia Generală a Finanţelor Publice Suceava jt
      (liidetud kohtuasjad C‑29/11 ja C‑30/11)
      Kodukorra artikli 104 lõike 3 esimene lõik – Riigimaks – ELTL artikkel 110 – Mootorsõidukite esmasel registreerimisel nõutav saastetasu
      Maksusätted – Riigimaks – Saastetasu, mida kohaldatakse mootorsõidukitele nende esmasel registreerimisel liikmesriigis (ELTL artikkel 110) (vt punktid 23–26 ja resolutsioon)
      Ese
      
         
               Eelotsusetaotlus – Tribunalul Suceava – Teistes liikmesriikides varem juba registreeritud kasutatud mootorsõidukite registreerimine
                  – Siseriiklik õigus, mis näeb ette mootorsõidukite esimese registreerimise korral saastetasu maksmise, kuigi riigi turul juba
                  olemasolevad kasutatud sõidukid on nimetatud maksust uue registreerimise korral vabastatud – Siseriikliku õiguse kooskõla
                  ELTL artikli 110 esimese ja teise lõiguga – Kaupade vaba liikumise piirang.
               
            Resolutsioon
      ELTL artiklit 110 tuleb tõlgendada nii, et nimetatud sättega on vastuolus, kui liikmesriik kehtestab saastetasu, mida kohaldatakse
         mootorsõidukitele nende esmasel registreerimisel asjaomases liikmesriigis, juhul kui nimetatud maksumeedet rakendatakse nii,
         et sellega muutub ebasoodsamaks teistest liikmesriikidest ostetud kasutatud sõidukite kasutuselevõtmine kõnealuses liikmesriigis,
         kuid siseriiklikul turul olevate sama vanade ja sama kulumisastmega sõidukite ostmine ei muutu selle tagajärjel ebasoodsamaks.